Nr. L 167/26 De Europæiske Fællesskabers Tidende 27. 6. 85 KOMMISSIONENS FORORDNING (EØF) Nr. 1748/85 af 25. juni 1985 om bestemmelse af fedtindholdet i varer henhørende under pos. 11.01 E og 11.02 A V i den fælles toldtarif KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, under henvisning til Rådets forordning (EØF) nr. 97/69 af 16. januar 1969 om de nødvendige foranstalt- ninger for ensartet anvendelse af den fælles toldtarifs nomenklatur (!), senest ændret ved Rådets forordning (EØF) nr. 2055/84 af 16. juli 1984 ?), særlig artikel 3, og ud fra følgende betragtninger : For at sikre ensartet anvendelse af den fælles toldtarifs nomenklatur bør der fastsættes bestemmelser om tari- fering af majsmel samt af grove og fine gryn af majs ; ved anvendelse af bestemmelserne i pos. 11.01 E og 11.02 A V i den fælles toldtarifs nomenklatur, der er knyttet som bilag til Rådets forordning (EØF) nr. 950/68 (?), senest ændret ved forordning (EØF) nr. 3400/84 (%), tariferes majsmel samt grove og fine gryn af majs efter fedtindholdet ; der bør fastlægges en procedure for bestemmelse af fedtindholdet ; efter de foretagne undersøgelser synes den procedure, der er gengivet i bilaget til denne forordning, at give den bedste sikkerhed ; de i denne forordning fastsatte foranstaltninger er i overensstemmelse med udtalelse fra Nomenklaturud- valget for den fælles Toldtarif — UDSTEDT FØLGENDE FORORDNING : Artikel 1 Fedtindholdet i majsmel, henhørende under pos. 11.01 E i den fælles toldtarif, samt.i grove og fine gryn af majs, henhørende under pos. 11.02 A V, bør bestemmes i henhold til den procedure, der er gengivet i bilaget. Artikel 2 Denne forordning træder i kraft på enogtyvendedagen efter offentliggørelsen i De Europæiske Fællesskabers Tidende. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 25. juni 1985. () EFT nr. L 14 af 21. 1. 1969, s. 1. (?) EFT nr. L 191 af 19. 7. 1984, s. 1. (?) EFT nr. L 172 af 22. 7. 1968, s. 1. () EFT nr. L 320 af 10. 12. 1984, s. 1. På Kommissionens vegne COCKFIELD Næstformand